A kaliforniai gyümölcspaizstetü. 



(Aspidiotus perniciosus ComsL — San Jósé scale.) 



Amerika mindig ajándékozó kedvében volt. Most is azon 

 van, hogy a vén Európának — rósz akarat nélkül ugyan — egy 

 újabb danaida-ajándékot nyújtson. Mert ismét oly parasitáról van 

 szó, a mely noha végső következményeiben reánk, magyarokra 

 nézve, ez időszerint még nem olyan jelentőségű ugyan, mint teszem 

 az a szölöfilloxéra, de a mely sok tekintetben veszedelmesebb, 

 mert nincsen egy növényfajhoz kötve, hanem elszaporíthatik a fák 

 egész sorozatán, legyenek azok gyümölcs-, kerti-, dísz- vagy erdei 

 haszonfák, vagy csak bokrok is. A gyümölcsfák ily parasitájáról 

 van itt szó, a kaliforniai paizstetüről (Aspidiotus perniciosus Comst.), 

 vagy az u. n. szánhozéi paizstetüről (San Jósé scale), a mely 

 eddig csak az északamerikai Egyesült-Államok legtöbbjében, Dél- 

 Amerika egy helyén, Ausztráliában s még néhány más ponton 

 fordul elő, de a mely a folyó év tavaszán a behozott friss 

 gyümölcscsel egyszerre — Berlin piaczára is került. Szerencse, 

 hogy még idejében észrevették ; most a Németbirodalom szigorú 

 beviteli tilalommal és — mondjuk — zárral védekezik, hogy ez 

 a meglepetés másodszor ne ismétlődjék. 



Ránk nézve szintén fontos ez a kérdés. Mert habár hazai 

 gyümölcsészetünk még nem érte el ezt a tetőpontot, hogy ugyan- 

 akkora mezőgazdasági fontossággal bírjon, mint például szölő- 

 mívelésünk, mindazonáltal egyes szorgalmas gyümölcstermelő 

 vidékeinken az már most igen nagy jelentőséggel bír s még 

 inkább bírni fog akkor, ha az a sok munka, melyet a földmívelés- 

 ügyi kormány a gyümölcsészet érdekében épen az utóbbi évek- 

 ben tesz, szintén meghozza a maga jó eredményét : s akkor — ha 

 sorsunk csakugyan az, hogy a kaliforniai paizstetü hozzánk el- 

 jusson — bizony nehéz feladat, nehéz küzdelem vár a magyar 

 gyümölcstermelőre. 



És honnan jön e csapás ? Ki tudná azt megmondani ! Annyi 

 bizonyos, hogy a rovar 1880 óta ismeretes, a mikor J. H. Gomstock 

 ezt az állatot Kaliforniából kapta, s azt „pernicious sca W-nek^ 

 Aspidiotus perniciosus-nak nevezte el s már akkor elmondta róla, 

 hogy az „very important pest" s hogy ez a legveszedelmesebb 

 paizstetü, a mely Kaliforniában előfordul. • Gomstock példánya 



Rovartani Lapok VI. 1898. június 1. 



